આરબીઆઈને ફૂગાવાના દરને પહોંચી વળવા અને વિકાસ દર જાળવી રાખવા માટે એક નવુ મેન્ડેટ આપવામાં આવ્યુ હતુ. ડૉલરના મુકાબલે રૂપિયામાં થઈ રહેલો ઘટાડો ઓછો થવાનું નામ નથી લઈ રહ્યો. શુક્રવારે ડૉલરના મુકાબલે રૂપિયો 72.10 ના સ્તર પર બંધ થયો હતો. રૂપિયામાં ઘટાડા અંગે દેશમાં રાજકીય ઘમાસાણ મચેલુ છે. કોંગ્રેસ સતત મોદી સરકાર પર દબાણ કરી રહી છે અને હુમલો કરી રહી છે. વળી, રૂપિયામાં ઘટાડા અંગે ઈન્ડિયા આઈએનસીના સંસ્થાપક મનોજ લાડવા પૂર્વ નાણાંમંત્રી ચિદમ્બરમની વાતોથી સંમત જોવા મળી રહ્યા છે કે રૂપિયામાં ઘટાડો વધુ ખરાબ નથી.